- Hindi News
- National
- बेटियों ने थामा बल्ला गेंद, राजल बनी कप्तान तो रितिका ने संभाली उपकप्तानी
बेटियों ने थामा बल्ला-गेंद, राजल बनी कप्तान तो रितिका ने संभाली उपकप्तानी
भास्कर संवाददाता | बांसवाड़ा
शहरमें बालमंदिर स्कूल में आठवीं कक्षा में पढ़ने वाली बेटियों ने आखिर कुछ नया करने का मन बनाते हुए गेंद और बल्ला थाम लिया। राजल ने कप्तानी संभाली, तो रितिका ने उप कप्तानी की जिम्मेदारी निभाने तैयार हुई।
दूसरी ओेर बेटियों की इस पहल को देखकर विभाग ने भी उन्हें प्रशिक्षण देने का निर्णय किया। कप्तान राजल के मुताबिक देश में महिला दिवस पर महिला क्रिकेट लीग की विधिवत स्थापना की जा रही है। इससे प्रेरित होकर हमने भी टीम बनाने का निर्णय किया। हमारे इस फैसले में स्कूल की शिक्षिका और संस्थाप्रधान गीता गुप्ता ने प्रोत्साहित किया। टीम बनने के बाद सभी छात्राएं बीईईओ प्रकाश पंड्या के पास पहुंची और अपनी बात कहीं। यहां पर प्रोत्साहन मिला और प्रशिक्षण कराने का आश्वासन मिला। इस बात का भी भरोसा दिया कि जिले में बालिकाओं के क्रिकेट की पहली टीम बालमंदिर स्कूल की ही बनेगी। टीम में आराधना सिंह, दिशा, खुशी सिंह, कोमल, मेघा, निर्जला, रेशमा, रोशनी, सोनाक्षी, रूचि और सरस्वती शामिल है।
समूहों के गठन में सहयोग करने वाली आई सीडीएस की परियोजना अधिकारी कचरी अहारी बताती है कि शुरूआत में महिलाओं को जोड़कर इस तरह से गृह उद्योग शुरू करने में थोड़ी मुश्किल जरूर आई लेकिन महिलाओं में गजब का हुनर है। गीता देवी, लसी बेन, नीमा बेन, संगीता, धापू, मणी, तुलसी, रमीला , कमला, झूमा, मीरा, मधु, आशा, धनु के अलावा कई ऐसी महिलाएं हैं जो समूह से जुड़ी और दूसरी महिलाओं को भी इसके लिए प्रेरित किया। अब धीरे-धीरे माहौल बदला है।
नौकरी कर परिवार चलाना और उसमें भी मदद करने के बारे में हम सभी जानते है, लेकिन परतापुर में कुछ महिलाओं का समूह है, जो पत्थरों को तराश कर उसे देवी देवताओं के आकार में बदलती है। ये महिलाएं अपना घर भी चलाती है, तो पत्थरों से देशी बर्तन, मूर्तियां और खिलौने बनाकर बेचती है। इन शिल्पकार महिलाओं द्वारा बनाई जाने वाली पत्थरों की वस्तुएं जैसे खाने के वाटले (थाली), खलबत्ता (मिक्सर), कासरोट (आटा गूंधने का पात्र), देवी-देवता की प्रतिमा पूर्वजों की याद में स्थापित किए जाने वाले सीरा बावजी बनाती हैं। महिलाएं घर का काम निबटाकर इन पत्थरों की फिनीशिंग का काम करती है। इनकी बनाई वस्तुओं की राजस्थान, गुजरात और मध्यप्रदेश में भी मांग है। चार स्वयं सहायता समूह है। इसमें जय भैरव में 11 सदस्य, महालक्ष्मी में 12, आदर्श में 12 और जय महाकाली में 12 महिला सदस्य हैं। सभी समूह की ये महिलाएं हर महीने 100 रुपए की बचत करती है। डेढ़ साल पहले शुरू किए इन समूहों के पास करीब ढाई लाख की बचत हो चुकी है।
दूसरी ओर शहर में एक महिला ऐसी है, जिसने अपनी बेटी के हुनर को पहचाना और उसे चित्रकला के प्रति प्रेरित किया। आज बेटी अच्छी चित्रकार है। तिरुपति नगर में रहने वाली मनीषा मेहता ने बताया कि उनकी बेटी ग्रीष्मा को शुरू से ही चित्र बनाना अच्छा लगता था, उसे नियमित रूप से प्रोत्साहन दिया। इसके साथ ही मनीषा मेहता ने बताया कि वह स्वयं भी चित्र बना सकती है। वहीं पिछले दिनों एक निजी स्कूल की ओर से लगाए गई प्रदर्शनी में भी बेटी की पेंटिंग्स लगाई गई थी।
मनीषा मेहता
बेट और गेंद लेकर खड़ी छात्राएं। पास में बीईईओ प्रकाश पंड्या भी।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva mai_Deva awa_Deva